b'\n_START_ARTICLE_\nVanguard Press\n_START_SECTION_\n\xc3\x8enfiin\xc8\x9barea\n_START_PARAGRAPH_\nConsiliul directorilor American Fund for Public Service, mai cunoscut sub numele de Garland Fund, a decis \xc3\xaen \xc8\x99edin\xc8\x9ba sa din mai 1926 alocarea sumei de 100.000 $ pentru \xc3\xaenfiin\xc8\x9barea Vanguard Press. Noua editur\xc4\x83 avea scopul de a republica lucr\xc4\x83rile g\xc3\xa2nditorilor politici de st\xc3\xa2nga la un cost accesibil \xc8\x99i de a publica noi titluri considerate \xe2\x80\x9enepublicabile\xe2\x80\x9d de c\xc4\x83tre editurile comerciale ale vremii. Printre redactorii \xc8\x99i directorii noii edituri se num\xc4\x83rau Jacob Baker, Roger Baldwin, Elizabeth Gurley Flynn, Clinton Golden, Louis Kopelin, Bertha Mailly, Scott Nearing \xc8\x99i Rex Stout. Stout a acceptat postul de pre\xc8\x99edinte \xc8\x99i l-a de\xc8\x9binut p\xc3\xa2n\xc4\x83 \xc3\xaen 1928, c\xc3\xa2nd Garland Fund a stopat subven\xc8\x9bionarea editurii, iar James Henle a devenit pre\xc8\x99edinte._NEWLINE_Editura Vanguard a avut sediul pe Fifth Avenue din New York, ini\xc8\x9bial \xc3\xaen cl\xc4\x83direa de pe 80 Fifth Avenue \xc3\xaenainte de a se muta \xc3\xaen cl\xc4\x83direa de pe 100 Fifth Avenue \xc3\xaen 1928. La mijlocul anilor 1930 firma s-a mutat \xc3\xaentr-o cl\xc4\x83dire nou\xc4\x83 de pe 424 Madison Avenue.\n_START_SECTION_\nV\xc3\xa2nzarea c\xc4\x83tre James Henle\n_START_PARAGRAPH_\n\xc3\x8en februarie 1932, James Henle, pre\xc8\x99edinte al Vanguard Press \xc3\xaen ultimii trei ani, a devenit unicul proprietar al editurii. Fost reporter la New York World, Henle a semnat mai multe articole scandaloase. Unul dintre cele mai mari succese ale editurii Vanguard a fost 100,000,000 Guinea Pigs (1933), un articol despre produsele de consum periculoase scris de Arthur Kallet, care a fondat trei ani mai t\xc3\xa2rziu Uniunea Consumatorilor \xc8\x99i revista Consumer Reports. Acesta a fost urmat de o continuare cu un succes similar intitulat\xc4\x83 \xe2\x80\x9eCounterfeit\xe2\x80\x9d, \xc3\xaen care autorul a f\xc4\x83cut apel pentru \xc3\xaencheierea produc\xc8\x9biei pentru profit \xc8\x99i s-a identificat el \xc3\xaensu\xc8\x99i ca un comunist._NEWLINE_Vanguard Press \xc8\x99i-a c\xc3\xa2\xc8\x99tigat o reputa\xc8\x9bie prin publicarea unor opere noi de fic\xc8\x9biune \xc8\x99i non-fic\xc8\x9biune, poezie, literatur\xc4\x83 pentru copii \xc8\x99i tineri. Vanguard a publicate primele dou\xc4\x83 c\xc4\x83r\xc8\x9bi ale lui Dr. Seuss \xc8\x99i Saul Bellow, \xc8\x99i primele c\xc4\x83r\xc8\x9bi ale lui Nelson Algren, Calder Willingham \xc8\x99i Marshall McLuhan. A publicat Auntie Mame (1955), un roman de benzi desenate respins de o duzin\xc4\x83 de editori \xc3\xaenainte de a devenit un bestseller de moment. Vanguard a publicat apoi romanele Podul peste Raul Kwai (1954) \xc8\x99i Planeta maimu\xc8\x9belor" (1963) ale lui Pierre Boulle, prima carte a lui\xc2\xa0Joyce Carol Oates, plus \xc3\xaenc\xc4\x83 20 (inclusiv romanul Them, c\xc3\xa2\xc8\x99tig\xc4\x83tor al National Book Award \xc3\xaen anul 1970).\n_START_SECTION_\nV\xc3\xa2nzarea c\xc4\x83tre Random House\n_START_PARAGRAPH_\nEvelyn Shrifte a fost pre\xc8\x99edinte al Vanguard Press timp de 36 de ani, p\xc3\xa2n\xc4\x83 c\xc3\xa2nd, \xc3\xaen octombrie 1988, compania a fost v\xc3\xa2ndut\xc4\x83 c\xc4\x83tre Random House. Ea a spus ziarului New York Times c\xc4\x83 v\xc3\xa2nzarea editurii independente vechi de 62 de ani a fost determinat\xc4\x83 de starea de s\xc4\x83n\xc4\x83tate precar\xc4\x83 a unora dintre investitorii Vanguard. Cele 500 de c\xc4\x83r\xc8\x9bi valoroase publicate de Vanguard Press au fost achizi\xc8\x9bionate de Random House, de\xc8\x99i au mai fost republicate \xc3\xaenc\xc4\x83 10 ani cu marca Vanguard Press pe prima pagin\xc4\x83.'